Winona Ryder

Winona Ryder [wɪˈnəʊnə ˈɹaɪdɹ̣] (* as Winona Laura Horowitz 29. Oktober 1971 in Winona, Minnesota) is en US-amerikaansche Schauspelersche.

 Leven un Loopbahn 
Ryder is siet 1978 in en Kommun in de Neeg vun Mendocino in Kalifornien opwossen. Ehr Öllern weern in de Hippiebewegung aktiv, ehr Patenunkel weer Timothy Leary.

In’t Johr 1981 is de Familie na Petaluma in Kalifornien ümtogen. In de staatlichen School gell Ryder as Butensietersche, dorüm is se op en private School schickt worrn un to’n Schauspeel-Ünnerricht an’t American Conservatory Theater. Vun en Talentsökersche is se denn bi en Theateropföhren in’t American Conservatory Theater in San Francisco in’t Öller vun dörteihn Johren opdeckt worrn. Se weer in de Utwahl för en Rull in den Film Desert Bloom, de se an’t Enn aver nich speelt hett. Ehr Debüt keem den mit den Film Lucas, de in’n Sommer 1985 in de Neeg vun Chicago dreiht worrn is.

Winona Ryder is al tweemol för den Oscar nomineert wesen för ehr Rullen in de Filmen The Age of Innocence un Little Women. Annere bekanntere Rullen harr se ünner annern in Dracula, Alien: Resurrection, Edward Scissorhands oder Mermaids.

Mit de Johren harr Ryder wat mit verschedene prominente Kollegen, as to’n Bispeel mit Johnny Depp, Christian Slater un Matt Damon. In’t Johr 2002 is se wegen Ladendeveree vun Kledaasch in’n Weert vun 5.000 US-Dollar to en Proovtiet vun dree Johren un en Arbeitsoplaag vun 480 Stünnen veroordeelt worrn. Disse Vörfall hett ehr Loopbahn schaadt, un se töög sik ut de Apentlichkeit torüch. Siet 2006 stünn se denn wedder fakener vör de Kamera un hett denn ok wedder Rullen in spoodrieke Filmen speelt, as to’n Bispeel 2010 in Black Swan

 Filmografie 
 Johr Titel Synchroonsnacker 1986 Lucas Maud Ackermann 1988 Beetle Juicedt.: Beetlejuice Janina Richter 1988 1969dt.: Die Generation von 1969 Maud Ackermann 1989 Heathersdt.: Lethal Attraction Claudia Lössl 1989 Great Balls of Fire!dt.: Great Balls of Fire – Ein Leben für den Rock ’n’ Roll Janina Richter 1990 Welcome Home, Roxy Carmichaeldt.: Ein Mädchen namens Dinky Ghadah Al-Akel 1990 Edward Scissorhandsdt.: Edward mit den Scherenhänden Alice Franz (as olle Fro)Alexandra Ludwig (as Kim) 1990 Mermaidsdt.: Meerjungfrauen küssen besser Katrin Fröhlich 1991 Night on Earth — 1992 Bram Stoker’s Dracula Anita Lochner 1993 The Age of Innocencedt.: Zeit der Unschuld Kellina Klein 1993 The House of the Spiritsdt.: Das Geisterhaus Alexandra Ludwig 1994 Reality Bitesdt.: Reality bites – Voll das Leben Dorette Hugo 1994 Little Womendt.: Betty und ihre Schwestern Kellina Klein 1995 How to Make an American Quiltdt.: Ein amerikanischer Quilt Maud Ackermann 1996 Boysdt.: Run Off Dorette Hugo 1996 The Crucibledt.: Hexenjagd Kellina Klein 1997 Alien: Resurrectiondt.: Alien – Die Wiedergeburt Kellina Klein 1999 Girl, Interrupteddt.: Durchgeknallt Kellina Klein 2000 Autumn in New Yorkdt.: Es begann im September Nana Spier 2000 Lost Soulsdt.: Lost Souls – Verlorene Seelen Nana Spier 2002 S1m0ne Nana Spier 2007 The Tendt.: Das 10 Gebote Movie Maud Ackermann 2008 The Last Word   2009 The Private Lives of Pippa Lee Nana Spier 2009 Stay Cooldt.: Stay Cool – Feuer und Flamme Katharina Weyland 2009 Star Trek Maud Ackermann 2010 Black Swan Ghadah Al-Akel 2011 The Dilemmadt.: Dickste Freunde Nana Spier 2012 The Iceman Nana Spier 2012 Frankenweenie, Stimm Laura Maire 2013 Homefront Nana Spier 2014 Turks & Caicos, Feernsehndt.: Die Verschwörung – Tödliche Geschäfte Ghadah Al-Akel 2014 Experimenter Ghadah Al-Akel 2015 Show Me a Hero, Feernseh-Minireeg Dorette Hugo 2016-18 Stranger Things, Feernsehreeg Katrin Decker

 Utteken 
Winona Ryder hett al in jungen Johren teemlich vele Priesen wunnen oder weer vörslahn för Priesen. Ünner annern weer se al tweemol vör den Oscar nomineert in de Kategorien Best Hööftdorstellersche un Best Nevendorstellersche. Wunnen hett se bit hüüt (Juni 2014) föffteihn Priesen, as to’n Bispeel:
 1990: den Young Artist Award in de Kategorie Best Jungdorstellersche in en Speelfilm för Great Balls of Fire
 1990: den NBR Award in de Kategorie Best Nevendorstellersche för Mermaids
 1993: den NBR Award in de Kategorie Best Nevendorstellersche för The Age of the Innocence
 1994: den Golden Globe in de Kategorie Best Nevendorstellersche för The Age of Innocence
 1997: den ShoWest Award in de Kategorie weiblich Star vun’t Johr
 2000: den Peter J. Owens Award vun’t San Francisco International Film Festival
 2000: ehrn Steern op’n Hollywood Walk of Fame
 2009: den Giffoni Award

 Literatur 
 Frank Schnelle: Winona Ryder. Das Gesicht der neunziger Jahre. Wilhelm Heyne Verlag, München 1995, ISBN 3-453-08131-5.

 Weblenken 

Literatur vun un över Winona Ryder in’n Kataloog vun de Düütschen Natschonalbökeree 

Kategorie:Schauspeler
Kategorie:Börger von de USA
Kategorie:Fru
Kategorie:Boren 1971